Nafarroako Parlamentuko Mahaiak, 2020ko azaroaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Pablo Azcona Molinet jaunak aurkezturiko galdera, Ezkaba mendiko Udalez gaindiko Plan Sektorialaren ingurumen-adierazpen estrategikoari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko azaroaren 23an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Pablo Azcona Molinet jaunak, Legebiltzarreko Erregelamenduan ezarritakoaren babesean, honako galdera hau aurkezten du, Landa Garapeneko eta Ingurumeneko kontseilariak Osoko Bilkuran ahoz erantzun dezan.

Berriki jakin dugu Ingurumeneko Departamentuak Ezkaba mendiko Udalez gaindiko Plan Sektorialaren ingurumen-adierazpen estrategikoa eman duela; beraz, onespena hurbilago dugu. Horiek horrela, zer aurreikuspen du Nafarroako Gobernuak bateragarri egiteko mendiaren balio naturalak eta haren erabilera sozial eta aisiarakoak?

Iruñean, 2020ko azaroaren 13an

Foru parlamentaria: Pablo Azcona Molinet